  Anexa nr. 1  la HCL          /2025
STUDIU DE OPORTUNITATE
Privind aprobarea Studiului de oportunitate și aprobarea întocmirii unui Raport de Evaluare, în vederea vânzării prin licitație publică a unui teren aflat în proprietatea privată a Municipiului Baia Mare, identificat prin C.F. nr. 102128 Baia Mare, nr. cadastral 102128, în suprafață de 9 mp, situat în Baia Mare, strada Bogdan Vodă, nr. 9.
Urmare a solicitării doamnei Chința Adriana Nicoleta privind cumpărarea terenului situat în Baia Mare, strada Bogdan Vodă, nr. 9, motivat de faptul că acesta este ocupat de podest și scară de acces la cabinet medical.

A fost emis Certificatul de Urbanism nr. 1269/19.10.2023 care poate fi utilizat în scopul declarat pentru cumpărare teren concesionat.

Referitor la procedura aleasă, vânzare prin licitație publică, aceasta se va desfășura conform art. 363 din Codul Administrativ, deoarece construcția a fost realizată cu nerespectarea autorizației de construire, proprietara nefiind considerată constructor de bună credință. 

 CAP. I. OBIECTUL VÂNZĂRII 

Imobilul  care face obiectul vânzării, este terenul în suprafată de 9 mp,  situat în Baia Mare, strada Bogdan Vodă, nr. 9, ocupat de podest și scară de acces la cabinet medical, fiind concesionat în baza Contractului de Concesiune nr. 481/02.06.2020. Durata contractului de concesiune este de 25 de ani, cu posibilitatea prelungirii prin acordul părților.

Cap. II. MOTIVAȚIA VÂNZĂRII
Motivele de ordin estetic, legislativ, economic, financiar şi social care impun vânzarea unor bunuri - terenuri și construcții, sunt următoarele:
- valorificarea unor terenuri care nu sunt utilizate pentru activități ale autorității locale, fiind practic ocupat de extindere la apartament  

- Art. 108 si art. 363 alin.(1) din OUG nr. 57/2019 privind Codul Administrativ

-  administrarea eficientă a domeniului privat al Municipiului Baia Mare pentru atragerea de venituri suplimentare la bugetul local prin vânzarea unor imobile 
- asigurarea și îmbunătățirea confortului unor locuințe construite anterior anului 1990

Cap. III. ELEMENTE DE PREȚ
3.1. Preţul de vânzare al terenului, stabilit prin Hotărârea Consiliului Local nr. 371/2007, respectiv 60 EURO/mp plus TVA, echivalentul în lei la data plăţii, dar terenul aferent extinderii la cabinetul medical, a fost vândut la prețul de 102 Euro/mp, în luna noiembrie 2024, preț pe care îl considerăm ca echivalent pentru această estimare, se stabileste legal de către Consiliul Local în baza unui  Raport de Evaluare întocmit de către un evaluator autorizat ANEVAR, care va fi întocmit în anul în care se aprobă vânzarea efectivă.

3.2. Conform contractului de concesiune, până la data de 01.06.2045, când se încheie contractul de concesiune, s-ar încasa o redevență totală de 66.928,70 lei, aproximativ 13.458,14 EURO (la cursul BNR din data de 13.01.2025 de 4.9731 lei/EURO), dar prețul se va stabili pe baza unui raport de evaluare, și poate fi mai mare sau mai mic.
3.3. Contravaloarea raportului de evaluare  pentru terenul care face obiectul vânzării, va fi achitată  din bugetul local și va fi recuperată de la câștigătorul licitației.

3.4. Taxele notariale pentru încheierea în formă autentică a contractului de vânzare cumpărare vor fi achitate de cumpărător.
Cap. IV. MODALITATEA DE VÂNZARE
Procedura de vânzare propusă este vânzarea prin licitație publică conform art. 363 din Codul Administrativ.
Cap. V. CONCLUZII

Având în vedere prevederile legale mai sus menționate, considerăm că nu există impedimente legale pentru vânzarea prin licitație publică a acestui teren și construcție edificată pe acesta.
Dacă se aprobă vânzarea, termenele estimate pentru realizarea și finalizarea operațiunilor ar fi :

·  31.01.2025 - aprobarea studiului de oportunitate

·  28.02.2025 - aprobarea prețului de pornire, a documentației de licitație și a procedurii
·  31.03.2025 - organizarea licitației

Încheierea contractului autentic de vânzare cumpărare se va face după parcurgerea procedurii administrative de stabilire a câștigătorului .

